《寄赠宣义大师》
宋代·贾玭

篆写千文迈古今，感陶承旨撰碑阴。
两朝雨露书中得，满箧诗碑物外寻。
衡岳水云长挂梦，帝城烟月不关心。
西游去事无消息，想共陈抟一处吟。

作者简介：宋沧州南皮人，字仲宝。贾耽三世孙。后晋高祖天福三年进士。宋初，为刑部郎中，历水部员外郎、知浚仪县。通判镇州时，救抚贫孤，助使婚嫁、丧葬。子贾黄中方五岁，课其诵读，严毅善教，使六岁举童子科，七岁能属文。士大夫子弟来谒，必谆谆诲诱之。年七十而卒。